Aleksej Nikolajevitsj
Store norske leksikon,Historie,Verdens historie og samtidshistorie,Europa,Russland og Sovjetunionens historie,Russlands eldre historie
Aleksej Nikolajevitsj var en russisk tronfølger. Han var sønn av tsar Nikolaj 2 og Aleksandra Fjodorovna. Sammen med sine foreldre og søsken ble Aleksej henrettet i 1918, etter den russiske revolusjon.
Aleksej var det femte av keiserparets barn, alle de tidligere var prinsesser. Han led av blødersykdom, og i sin fortvilelse satte hans mor sin lit til munken Rasputin, som hun trodde kunne helbrede Aleksej, og lot ham få altfor stor innflytelse ved hoffet. Da Nikolaj våren 1917, under starten på den russiske revolusjon, måtte abdisere, ønsket han først å trekke seg tilbake til fordel for Aleksej. I siste øyeblikk ombestemte han seg og overlot tsarverdigheten til sin yngre bror, storfyrst Mikael.Under bolsjevikrevolusjonen ble Aleksej drept i juli 1918 sammen med sine nærmeste i Jekaterinburg i Sverdlovsk. Les mer i Store norske leksikon Den russiske revolusjon Statsoverhoder i Russland Russlands historie